《蝶恋花 宿半村草堂》
明代·曹溶

冻掩云扉知几曲。山满檐牙，幻作玲珑玉。剪尽芭蕉前度绿，衔花鹤梦谁能续。

浮云往事伤幽独。万里关河，苦语销银烛。野鹿自无钟鼎福，此生只合林中宿。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。